# จ่อย รวมมิตร
จ่อย รวมมิตร ชื่อจริง รวมมิตร คงชาตรี เป็นนักร้องเพลงลูกทุ่งชาวไทย

หรือผู้เป็นที่รู้จักในชื่อ จ่อย ไมค์ทองคำ เกิดวันที่ 4 มกราคม พ.ศ. 2509 หนุ่มลูกชาวนาจากจังหวัดสุพรรณบุรี ที่ประกอบอาชีพก่อสร้างเลี้ยงปากท้อง ได้มาร่วมประกวดร้องเพลงในรายการ "ชิงช้าสวรรค์ ไมค์ทองคำ" ซีซั่นแรก ในปี พ.ศ. 2557https://www.facebook.com/profile.php?id=100004602587922   จากนั้นมีการเปลี่ยนชื่อรายการเป็นไมค์ทองคำ ซึ่งเป็นรายการประกวดร้องเพลงลูกทุ่งระดับประเทศ ออกอากาศทางช่องเวิร์คพอยท์https://www.thairath.co.th/content/459269 จ่อยได้แสดงพรสวรรค์ที่มีเปี่ยมล้นเอาชนะใจกรรมการและผู้ชมจากทางบ้านทุกรอบการประกวด ได้รับเสียงโหวตจากคนไทยทั้งประเทศมาเป็นอันดับ 1 คว้าแชมป์ "ไมค์ทองคำคนแรก" ในปี พ.ศ. 2557https://www.facebook.com/profile.php?id=100004602587922https://www.dailynews.co.th/entertainment/275451https://www.naewna.com/entertain/378218 จากนั้นมีการเปลี่ยนชื่อรายการเป็นไมค์ทองคำ และเข้ามาเป็นศิลปินในสังกัดค่ายเพลงยุ้งข้าวเรคคอร์ดhttps://www.facebook.com/yoongkaorecord/ ในเครือบริษัท เวิร์คพอยท์ เอ็นเทอร์เทนเมนท์ จำกัด (มหาชน) อีกด้วย ด้วยบุคลิกหน้าตาซื่อ ๆ นิสัยซื่อ ๆ ร้องเพลงซื่อ ๆ ร้องอย่างธรรมชาติไม่ดัดจริตเสียง เป็นเอกลักษณ์ของตัวเองแบบลูกทุ่งไทยแท้ ทำให้เป็นที่ชื่นชอบของแฟน ๆ เพลง

 ผลงานเพลง  
 กระเป๋าสมปอง (2557)
 พระแอบ (2558)
 ปาปาย่าตุ๊กตุ๊ก (2558)
 ทูนหัวของบ่าว (2559)
 เทพารักษ์กับนักร้อง (2559)
 รอสาวที่ บขส. (2560)
 หัวใจหล่นที่สกลนคร (2560)
 หมดมุก (2561)https://www.youtube.com/watch?v=JChvhlm12bA
 ฝันที่รอ (2562)
 สมศรี 2020 - จ่อย รวมมิตร (Cover version) (2563)
 รถอ้อยแฟนลืม (2563)https://www.youtube.com/watch?v=Ys0dFl0mgko
 รอเธอที่ปราสาททอง (2564)
 คำเดียว คนเดิม (2564)

 ผลงาน 
 พ.ศ. 2557 ผู้เข้าประกวดรายการ "ชิงช้าสวรรค์ ไมค์ทองคำ" ครั้งที่ 1
 "ชนะเลิศ"

 พ.ศ. 2563 ผู้เข้าแข่งขันรายการ "เพชรตัดเพชร ซีซั่น1"
 ทีมเพชรสีเหลือง

 พ.ศ. 2563 ผู้เข้าแข่งขันรายการ "เพชรตัดเพชร ศึก300"
 ทีม 4 เพชรเด็ดคนละแนว

 พ.ศ. 2564 กรรมการรับเชิญโจ๊กตัดโจ๊ก ตอนที่ 13

 พ.ศ. 2564 ผู้เข้าแข่งขันรายการ "เพชรตัดเพชร ซีซั่นที่ 2 ศึก 3 เวที"
 ทีมเพชรสีเขียว (เป็นรองแชมป์ในรอบยอดเพชร)

 ซิทคอม 
 ปี พ.ศ.  เรื่อง  รับบท  ช่อง2565  โอมเพี้ยงอาจารย์คง ตอน ทัวร์ลงคงจะดัง  จ่อย (รับเชิญ)  ช่องเวิร์คพอยท์

 รางวัลที่ได้รับ 
 18 ต.ค. 2557 รางวัลชนะเลิศ ประกวดร้องเพลงลูกทุ่ง ในรายการ "ชิงช้าสวรรค์ไมค์ทองคำ" ครั้งที่ 1

 30 มิ.ย. 2558 "SIAMDARA STAR AWARDS 2015" รางวัลประเภทเพลงลูกทุ่งยอดเยี่ยม จากเพลงกระเป๋าสมปอง

 29 ก.ค. 2558 รางวัลชนะเลิศการขับร้องเพลงดีเด่นด้านภาษาไทย (เพชรในเพลง) ประเภทผู้ขับร้องเพลงไทยลูกทุ่งชาย จากเพลงกระเป๋าสมปอง จัดโดย สำนักวรรณกรรมและประวัติศาสตร์ กรมศิลปากร กระทรวงวัฒนธรรม

 16 พ.ค. 2559 รางวัล "ทูตพระพุทธศาสนาวิสาขบูชาโลก 2559" จัดโดยสภาศิลปินส่งเสริมพระพุทธศาสนาแห่งประเทศไทย

 29 ก.ค. 2559 รางวัลชมเชยการขับร้องเพลงดีเด่นด้านภาษาไทย (เพชรในเพลง) ประเภทผู้ขับร้องเพลงไทยลูกทุ่งชาย จากเพลงพระแอบ จัดโดย สำนักวรรณกรรมและประวัติศาสตร์ กรมศิลปากร กระทรวงวัฒนธรรม

 30 ก.ย. 2559 รางวัลแห่งความเมตตา 2559 ในโอกาสเทศกาลถือศีลทานเจ 2559 จัดโดยคณะกรรมการโครงการพุทธสัมพันธ์ไทย-จีน และสภาศิลปินส่งเสริมพระพุทธศาสนาแห่งประเทศไทย

 3 ต.ค. 2559 รางวัลญาณสังวร "คนดีศรีสยาม" ในโครงการเฉลิมพระเกียรติองค์ราชัน “ยกย่องส่งเสริมบุคคลต้นแบบคนดีของแผ่นดินตามรอยพระยุคลบาท” จัดโดย โครงการเฉลิมพระเกียรติองค์ราชัน และ สว.นท

 19 ส.ค. 2560 รางวัลระฆังทอง "บุคคลแห่งปี" จัดโดย สว.นท.

 29 เม.ย. 2561 รางวัล เพรส อวอร์ด ประจำปี 2561 (Press Awards 2018) เณศไอยรา มอบ "รางวัลสื่อสารมวลชน" วิทยุโทรทัศน์ หนังสือพิมพ์ ประเภทรางวัลศิลปินลูกทุ่งชายดีเด่น จัดโดยชมรมสมาพันธ์สื่อสารมวลชนแห่งประเทศไทย

 24 ก.ค. 2563 รางวัลชมเชยการขับร้องเพลงดีเด่นด้านภาษาไทย (เพชรในเพลง) ประเภทผู้ขับร้องเพลงไทยลูกทุ่งชาย จากเพลงฝันที่รอ จัดโดย สำนักวรรณกรรมและประวัติศาสตร์ กรมศิลปากร กระทรวงวัฒนธรรมhttps://www.facebook.com/yoongkaorecord/posts/3235252146513560

 28 พ.ย. 2563 รางวัลครุฑปรเมศวร สาขาศิลปินตัวอย่าง จัดโดยชมรมปันน้ำใจอุ่นไอรักhttps://www.dailynews.co.th/entertainment/809901/